กอนช. เร่งดำเนินโครงการขับเคลื่อนตามแผนบริหารจัดการน้ำ 20 ปี เตรียมพร้อมรองรับสถานการณ์ภัยแล้ง พร้อมวางแผนป้องกันน้ำท่วมในระยะยาว
นายสุรสีห์ กิตติมณฑล เลขาธิการสำนักงานทรัพยากรน้ำแห่งชาติ (สทนช.) ในฐานะรองผู้อำนวยการกองอำนวยการน้ำแห่งชาติ (กอนช.) เปิดเผยว่า สถานการณ์ภัยแล้งปี้นี้ กอนช.ได้ออก 10 มาตรการเพื่อรองรับสถานการณ์ภัยแล้ง อาทิ การเร่งกักเก็บน้ำในแหล่งน้ำทุกประเภท, การเฝ้าระวังและเตรียมจัดหาแหล่งน้ำสำรอง พร้อมวางแผนเตรียมเครื่องจักรเครื่องมือในพื้นที่เสี่ยงขาดแคลนน้ำทั้งก่อนและตลอดหน้าแล้ง, การปฏิบัติการเติมน้ำในแหล่งน้ำทุกประเภท, การกำหนดแผนจัดสรรน้ำและพื้นที่เพาะปลูกพืชหน้าแล้ง, การเพิ่มประสิทธิภาพการใช้น้ำภาคการเกษตร, การเสริมสร้างความเข้มแข็งด้านการบริหารจัดการน้ำของชุมชนตลอดหน้าแล้ง ทั้งนี้จากการคาดการณ์ในช่วงเดือนมีนาคม - เมษายน 2566 นี้ จะมีฝนตกบ้างบางแห่งซึ่งจะช่วยบรรเทาสถานการณ์ภัยแล้งได้ นอกจากนี้ เลขาธิการสำนักงานทรัพยากรน้ำแห่งชาติ (สทนช.) ยังกล่าวอีกว่า ในส่วนของแหล่งน้ำ เขื่อนขนาดใหญ่ทั้ง 35 แห่ง ทั่วประเทศ อยู่ในเกณฑ์ ร้อยละ 50 ขึ้นไป ขณะที่ภาคกลาง มีปริมาณน้ำเฉลี่ยอยู่ที่ ร้อยละ 30-40 ซึ่งถือว่ามีปริมาณน้ำมากพอสมควร ในส่วนการเตรียมความพร้อมรองรับสถานการณ์หน้าแล้งที่จะถึงนี้ กอนช.ยังเตรียมแผนการบริหารจัดการน้ำ 20 ปี 5 ด้าน ได้แก่ การบริหารจัดการย้ำอุปโภคบริโภค  การสร้างความมั่นคงน้ำภาคการผลิต  การจัดการน้ำท่วมและอุทกภัย  การอนุรักษ์ฟื้นฟูระบบนิเวศน์ทรัพยากรน้ำ และด้านการบริหารจัดการ อาทิเช่น การรมีส่วนร่วมการสร้างความแข็มแข็งของชุมชน รวมถึงการนำนวัฒกรรมเทคโนโลยีเข้ามาขับเคลื่อนในด้านต่างๆอีกด้วย นอกจากนี้ รัฐบาลยังเร่งขับเคลื่อนตามแผนบริหารจัดการน้ำ 20 ปี โดยได้เตรียมแผนงานโครงการเพื่อเตรียมพร้อมป้องกันน้ำท่วมในพื้นที่ภาคกลางด้วย 9 แผนหลัก เพื่อระบายน้ำออกไปทางฝั่งตะวันออก และฝั่งตะวันตกของแม่น้ำเจ้าพระยา รวมถึงเสนอโครงการพื้นที่หน่วงน้ำเหนือเขื่อนเข้าพระยา เพื่อป้องกันผลกระทบต่อพื้นที่ท้ายเขื่อน ขณะที่พื้นที่อื่นๆ เช่น โครงการเก็บกักน้ำต้นน้ำชี ภาคตะวันออกเฉียงเหนือ ซึ่งขณะนี้อยู่ระหว่างดำเนินการก่อสร้างเพื่อเก็บกักน้ำเพื่อชะลดมวลน้ำที่จะไหลยัง น้ำชี และน้ำมูลต่อไป